Bukuros ežeras
Bukuros ežeras (rumun. Lacul Bucura) – ledyninės kilmės ežeras, išsidėstęs Retezato kalnuose, Rumunijoje. Ežeras yra maždaug 2040 m aukštyje, šalia Peleagos kalno (2509 m). Bukuros ežeras užima 10 hektarų plotą. Didžiausias gylis – 15,5 m, ilgis – 505 m, vidutinis plotis – 160 m. Tai didžiausias ledyninės kilmės ežeras Rumunijoje. Nepaisant to, jog yra sunkiai pasiekiamas, Bukuros ežeras yra turistų mėgiama vieta, nuo čia patogu kopti į Peleagos kalną. Ežeras įeina į Retezato nacionalinio parko teritoriją. Parkas buvo įkurtas 1935 m. ir užima 380 km² teritoriją.